钦定古今图书集成/明伦汇编/闺媛典/第195卷 > 邓仲骥妻丁氏
## 钦定古今图书集成/明伦汇编/闺媛典/第195卷 > 邓仲骥妻丁氏

按《南城县志》：“丁氏，文学邓仲骥妻，丁禹泉女明卿之
姊也。适邓方两日而骥病，丁侍汤药，衣不解带，未一
月而没。丁哭踊欲从地下，众劝止之。其嗣子不肖，盗
卖其田，丁守节母家，家止弟与女侄三人而已。忽梦
有白衣妇招之，果刻期而逝，嘱与夫合葬焉。陈大士
为之志铭。”